io TESTACEA 



Mollusci characteres . Lophyrus ( Squamosus ) tegumento octovalvi striato, 

 nitido , musculo orbiculari squamoso . 



CHITON CAIETANVS. 



Tab IV. lta\. Chitone di Gaeta; Zazzerone . 



Fij. i. Testae characteres. Testa octovalvis, ovata, subrudis, valvis extimis transver- 

 se sulcatis, ceteris in longum striatis; lateribus hinc inde rotundatis, prominen- 

 tibus , sulcisque distinctis ; basi nuda . 



Testae descriptio . Testa valvis senis compacta,ovata,depressiuscula, subrudis. 

 Valvae extimae basi rotundatae, inaequales, atque sulcis transversis profunde 

 exaratae. Reliquarum dorsum in longitudinem striatum , latera veroprominentiis 

 pyramidalibus profunde sulcatis, perinde ac extimae valvae, veluti roborantur; 

 adeo ut testa universa capillamentum senatorium quodammodo referat , complu- 

 ribus cincinnis hinc inde exornatum. Musculus orbicularis omnino nudus, sive 

 nullis squamulis tectus . Color testae albidus , vel subflavus , intus vero sublividus . 



Fig. 1,9. Fig. i Tab. IV Chitonem Cajetanum naturali magnitudine a parte dorsi reprae- 

 sentat. Fig. 2 ejusdem cavitatem exhibet, Mollusco mordicus exemto. 



Historia. A nullo Auctore Chitonem hunc descriptum novimus; et quoniam 

 nonnisi super lapideam molem, Mitylis Lithophagis repletam, e Cajetano freto 

 erutam, ipsum invenire datum fuit, ideo Cajetani denominationem ipsi tribuere 

 judicavimus. 



Molluscum inhabitans Chitonem Cajetanum, nequicquam differt ab illo, 

 quem Cinereum, atque Squamosum incolere demonstravimus; iidemque omnino 

 cunctis sunt mores. Quare ipsum ob peculiares testae adfectiones, ut de ceteris 

 dictumest, tamquam ejusdem Lophyri varietatem respiciendum esse arbitramur ; 

 ejusque characteres sunt hujusmodi. , 



Mollusci characteres . Lophyrus (Cincinnatus) tegumento octovalvi, lateribus 

 prominentibus in longum sulcatis ; musculo orbiculari nudo . 



CHITON FASCICVLARIS. 



Linn. Syst. Nat. pag. i\o6 . 

 Ital. Istrice. 



n 3 . 3. Testae characteres . Testa octovalvis , ovata , depressiuscula , punctis minimis 

 elevatis distincta , dorso glabro prominulo ; conchae ambitu setarum rigidarum 

 fasciculis circumundique stipato . 



